Diari Oficial de la Generalitat Valenciana


Sumari del DOGV 8593, del 17-07-2019 (2019/6776)

RESOLUCIÓ de 13 de juny de 2019, de la Presidència de la Generalitat, per la qual es dóna publicitat a l'amortització del lloc de tresoreria adjunta de l'Ajuntament d'Alacant.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8593

Data del DOGV
:   17-07-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/6776


Data del document
:   13-06-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de juny de 2019, de la Presidència de la Generalitat, per la qual es dóna publicitat a l'amortització del lloc de tresoreria adjunta de l'Ajuntament d'Alacant.   
 [2019/6776]  
L'Ajuntament d'Alacant va crear, en el seu moment, en la relació de llocs de treball, el lloc de col·laboració de tresoreria adjunta, reservat a personal funcionari d'administració local amb habilitació de caràcter nacional, que pertany a la subescala d'intervenció tresoreria, el qual es troba actualment vacant.  
Segons el certificat de 30 d'abril de 2019, de la vicesecretaria de l'Ajuntament d'Alacant, el Ple de l'Ajuntament, en la sessió celebrada el dia 16 d'abril de 2019, va adoptar l'acord de resolució d'al·legacions i aprovació definitiva de l'expedient de pressupost general i plantilla de places de l'Ajuntament d'Alacant i dels seus organismes autònoms de l'any 2019, en el qual es recull l'amortització de la plaça de tresoreria adjunta.  
L'edicte de l'Ajuntament d'Alacant sobre aprovació definitiva de la plantilla s'ha publicat en el Butlletí Oficial de la Província d'Alacant número 75, de 17 d'abril de 2019.  
En virtut d'això, i en ús de les competències atribuïdes per l'article 164.1 de la Llei 8/2010, de 23 de juny, de la Generalitat, de règim local de la Comunitat Valenciana, i per l'article 6.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Donar publicitat de l'acord adoptat pel Ple de l'Ajuntament d'Alacant, en la sessió del 16 d'abril de 2019, pel qual s'amortitza el lloc de tresoreria adjunta de l'Ajuntament d'Alacant.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos, comptadors a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes, comptador des de l'endemà de la seua publicació en el Diari Oficial de la Generalitat Valenciana, de conformitat amb el que estableixen els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos, comptadors des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 13 de juny de 2019.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.